
లక్నో : యోగి ఆదిత్యనాథ్ మరో ప్రజాకర్షక పథకాన్ని అమలు చేయబోతున్నారు. ‘అన్నపూర్ణ క్యాంటీన్’ పేరుతో మూడు పూటల ఆహారాన్ని అందించే పథకానికి రూపకల్పన చేస్తున్నారు. విద్యార్థులు, ప్రైవేట్ రంగంలో అల్పాదాయాన్ని ఆర్జించే కార్మికులు, రోగుల వెంట వెళ్ళే పరిచారకులకు ఆహారాన్ని రాయితీ ధరలపై అందించే ఉద్దేశంతో ఈ పథకాన్ని రూపొందిస్తున్నారు. ఈ పథకం ప్రాథమిక వివరాలను ముఖ్యమంత్రి యోగి ఆదిత్యనాథ్ సమీక్షించారు.లక్నో, కాన్పూరు, గోరఖ్పూర్, ఘజియాబాద్లలో ప్రయోగాత్మకంగా అన్నపూర్ణ క్యాంటీన్లను ఏర్పాటు చేయబోతున్నట్లు అధికారులు తెలిపారు. ఉత్తర ప్రదేశ్లోని మొత్తం 14 నగరాల్లో వీటిని ఏర్పాటు చేయాలని లక్ష్యంగా పెట్టుకున్నట్లు వివరించారు. రూ.13లకు ఉదయం అల్పాహారం, మధ్యాహ్న భోజనం, రాత్రి భోజనం అందజేయాలని నిర్ణయించినట్లు తెలిపారు. ఉదయం అల్పాహారం ధర రూ.3 అని, మధ్యాహ్నం, రాత్రి భోజనాలు రూ.5 చొప్పున విక్రయించనున్నట్లు పేర్కొన్నారు. మూడు పూటల ఆహారాన్ని తీసుకునే ఒక్కొక్కరికి రూ.35 రాయితీ లభిస్తుందని చెప్పారు. ఈ క్యాంటీన్లలో ఆహారాన్ని తినాలనుకునేవారు ప్రీపెయిడ్ కార్డులు లేదా రీచార్జబుల్ టోకెన్లను తీసుకోవచ్చునని తెలిపారు. ఉదయం అల్పాహారంలో దాలియా, ఇడ్లీ, సాంబార్, పోహా, పకోడీలు లేదా కచోరీతో పాటు టీ కూడా ఉంటుందని చెప్పారు. భోజనాల్లో 6 చపాతీలు, పప్పు, కూర, అన్నం ఉంటాయన్నారు. ఆహారాన్ని స్టీల్ ప్లేట్లలో వడ్డిస్తామన్నారు. అన్ని క్యాంటీన్లలోనూ వాటర్ ప్యూరిఫయర్లను ఏర్పాటు చేస్తామన్నారు.

lakno : yogi aadityanath maro prajaakarshaka pathakaanni amalu cheyabotunnaru. ‘annapurna cantin’ paerutho moodu pootala aahaaraanni andinche pathakaaniki roopakalpana chestunnaru. vidyaarthulu, private rangamlo alpaadaayaanni aarjinche kaarmikulu, rogula venta velle parichaarakulaku aahaaraanni raayitii dharalapai andinche uddesamto ee pathakaanni roopondistunnaaru. ee pathakam praathamika vivaraalanu mukhyamantri yogi aadityanath sameekshinchaaru.lakno, kaanpuru, gorakhpur, ghajiyaabaadlalo prayogaatmakamgaa annapurna cantinlanu erpaatu cheyabotunnatlu adhikaarulu telipaaru. uttara pradeshloni mottam 14 nagaraallo veetini erpaatu cheyalani lakshyamgaa pettukunnatlu vivarinchaaru. roo.13laku udayam alpaharam, madhyahna bhojanam, raatri bhojanam andajeyaalani nirnayinchinatlu telipaaru. udayam alpaharam dhara roo.3 ani, madhyaahnam, raatri bhojanaalu roo.5 choppuna vikrayinchanunnatlu perkonnaru. moodu pootala aahaaraanni teesukune okkokkariki roo.35 raayitii labhistundani cheppaaru. ee cantinlalo aahaaraanni tinaalanukunevaaru prepaid kaardulu leda rechargable tokenlanu teesukovachhunani telipaaru. udayam alpaahaaramlo dalia, idley, sambar, poha, pakodiilu leda kachoritho paatu t kuudaa untundani cheppaaru. bhojanaallo 6 chapaatiilu, pappu, kuura, annam untaayannaaru. aahaaraanni steel platelalo vaddistaamannaaru. anni cantynlalonu water purifiyarlanu erpaatu chestaamannaaru.